Grof: Üldjuhul algab sessioon muusikaga, mis on dünaamiline, voogav ning emotsionaalselt meelt ülendav ja kindlust sisendav. Sessiooni jätkudes muusika intensiivsus järk-järgult tõuseb ja see koosneb jõulistest rütmilistest paladest, mis on võetud eelistatavalt erinevatest põlisrahvaste kultuuridest. Erinevalt Lääne heliloojatest ei ole põlisrahvaste muusikud huvitatud eelkõige esteetikast. Ehkki nende muusika ja rütmiline laul võib olla kaunis, on nende esmaseks huviks muuta osalejate teadvust, kutsuda esile transiseisund. Samamoodi ei tantsi pöörlevad dervishid inimeste lõbustamiseks; nad tantsivad selleks, et kogeda ühendust jumalikuga.